Staðan á hjúkrunarheimilum á Akureyri vegna covid er ágæt, þó talsvert sé um smit bæði meðal heimilismanna og starfsfólks. Framkvæmdastjóra hjúkrunar sýnist að smitum fari fækkandi meðal starfsfólks.
Heilsuvernd hjúkrunarheimili reka heimili fyrir tæplega tvöhundruð íbúa. Covid smit hafa verið mjög mörg síðustu vikur að sögn Þóru Sifjar Sigurðardóttur, framkvæmdastjóra hjúkrunar hjá Heilsuvernd.
Staðan hefur verið ágæt en hún er búin að vera krefjandi líka. Það hafa verið mikil smit í starfsmannahópnum og það eru smit líka meðal íbúa hérna hjá okkur. Stærsta áskorunin hefur verið að manna heimilin. Hvernig hafið þið leyst það? Við leysum það með frábæru starfsfólki sem við erum með hérna.
Hún segir að það smitin hafi ekki komið niður á öllum heimilum samtímis og því hafi verið hægt að færa til starfsfólk.
Jákvæð teikn eru á lofti í starfseminni.
Tilfinningin mín er að það sé aðeins farið að hægjast á í starfsmannahópnum sem betur fer.
Enn séu takmarkanir á heimsóknum aðstandenda.
Og erum svona að doka þangað til að þessi bylgja er gengin yfir og munum aflétta bara eins fljótt og hægt er.
Þannig að þið látið bara vel af ykkur? Við látum bara ágætlega af okkur, það þýðir ekkert annað. Við erum farin að sjá vonandi fyrir endann á þessu þannig að við bíðum spennt.

Staðan á hjúkrunarheimilum á Akureyri hefur verið krefjandi en framkvæmdastjóri hjúkrunar segir að farið sé að draga úr smiti meðal starfsfólks. sér fram á bjartari tíma þar sem smitum meðal starfsmanna fækkar.